เป็นกรดไหลย้อน ทานยาที่แพทย์จ่ายให้จนหมดแล้ว ถ้าจะดื่มน้ำขิงช่วย ควรดื่มเวลาไหนบ้าง ก่อนหรือหลังอาหาร แล้วปริมาณที่ดื่มควรดื่มขนาดไหน?
สวัสดีค่ะ กรดไหลย้อนเป็นภาวะที่เกิดจากกรดในกระเพาะไหลย้อนขึ้นไปในหลอดอาหารเนื่องจากหูรูดบริเวณกระเพาะกับหลอดอาหารหลวม มักมีอาการคลื่นไส้ จุกแน่นลิ้นปี่ ไอ กลืนลำบาก แน่นอก แสบร้อนกลางอก อาจแสดงอาการคล้ายคนเป็นหอบหืดได้ การรักษาคือการรับประทานยาลดกรด และปรับพฤติกรรมเช่นไม่กินแล้วนอนทันที หลีกเลี่ยงอาหารที่ทำให้มีอาการมากขึ้นหลังได้ยาลดกรดมาประมาณ 2-4 อาทิตย์ อาการมักจะทุเลา หากแพทย์ให้หยุดยาแล้ว ควรปรับพฤติกรรมต่อเนื่องด้วยการงดรับประทานอาหารมื้อใหญ่ๆ งดรับประทานอาหารรสจัด ของมัน ของทอด รับประทานอาหารให้ตรงเวลา ไม่ควรเข้านอนทันทีหลังรับประทานอาหาร สามารถดื่มน้ำขิงได้ไม่มีข้อห้าม แต่อาจไม่ได้มีฤทธิ์รักษาโดยตรง สามารถดื่มได้ทั้งก่อนและหลังอาหาร แต่ไม่ควรดื่มมากจนทำให้ท้องอืด หลังดื่มไม่ควรไปนอนทันที